લુણાવાડા : મહીસાગર જિલ્લામાં ૨૦મી ઓકટોબરથી શરૂ થયેલી એકતાયાત્રા ૨૪મીએ કડાણા તાલુકામાં કલીયારી ગામે પહોંચતા ગ્રામજનો અને અગ્રણીઓ દ્રારા સરદાર સાહેબને ભાવાંજલિ અપાઈ હતી. ત્યારબાદ બચકરીયા ઉત્તર, ડિંટવાસ, કરવાઇ, સરસવા ઉત્તર નવી અને સરસવા ઉત્તર જુની થઇ ભુલ ગામમાં એકતાયાત્રા પહોંચી હતી. આ યાત્રા પ્રસંગે સંતરામપુરના ધારાસભ્ય કુબેરભાઇ ડીંડોર, અગ્રણી જે.પી.પટેલ, વાઘાભાઇ, મંગળાભાઇ, અંબાલાલભાઇ પટેલ સહિત અગ્રણીઓ ઉપસ્થિત રહ્યા હતા.